text: Sønderjyske blev besejret  - Esbjerg Energy vandt
  08 september 2017 kl. 20.14
  Sønderjyske og Herning Blue Fox er to af topkandidaterne til at vinde DM-guld i denne ishockeysæson. Men det var altså Sønderjyske, der blev taberen i sæsonens første kamp i ligaen, mens Esbjerg Energy fik sejr med hjem fra Frederikshavn
  Fredag aften tørnede Sønderjyske og Herning sammen i SE Arena i Vojens, hvor 2.733 tilskuere var mødt op. 
  Herning kom klart bedst ud af den dyst og sejrede med 3-0. Det skete efter periodecifrene 1-0, 2-0 og 0-0. 
  Riku Pitkanen bragte Herning foran i første periode, og i anden periode scorede Daniel Nielsen og Antti Kerala. 
  De seneste to sæsoners danske mestre, Esbjerg, fik også en god start på sæsonen med sejr 4-3 ude over Frederikshavn White Hawks i en kamp, hvor marginalerne var helt aldeles på Esbjerg Energys side i en kamp, spilmæssigt ikke var nogen skønhedsåbenbaring, men det gav tre point.
  